पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर के रफ्तार पकड़ने और नई बिलिंग एजेंसी के काम शुरू की वजह से मार्च-अप्रैल से ही राज्यभर में घर-घर जाकर मीटर रीडिंग करने का काम पूरी तरह ठप है। अब कोरोना की रफ्तार थमने के बाद ही मीटर रीडिंग का काम सुचारू तरीके से हो सकेगा। इससे बिजली विभाग के राजस्व में भारी गिरावट आई है।
लेकिन, विभाग ने आम बिजली उपभोक्ताओं पर ज्यादा लोड न बढ़े, इसलिए उन्हें पुरानी बिलिंग के आधार पर एवरेज बिल ऑनलाइन या अपने निकट की एटीपी मशीन में जमा करने सुविधा दी है। जेबीवीएनएल की ओर से कहा गया कि नई बिलिंग एजेंसी ने जैसे ही काम संभाला, वैसे ही कोरोना संकट आ गया। कोरोना का संक्रमण घटते ही ऑनलाइन सिस्टम को दुरुस्त कर दिया जाएगा। यदि किसी उपभोक्ता का बिल जमा करने के बाद भी बिल पोस्टिंग नहीं शो कर रहा है, तो इसके लिए चिंता करने की जरूरत नहीं है। स्थिति सामान्य होते ही बिल एडजस्टमेंट और पोस्टिंग ठीक कर दी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn